‘సంఘాలు నిర్లిప్తత వదులుకోవాలి’ అంటూ మార్చి 3న జనవాక్యంలో ప్రచురితమైన లేఖకు స్పందన ఇది. అమెరికాలో జాత్యహంకారుడి చేతిలో మరణించిన కూచిభొట్ల శ్రీనివాస్ ఘాతుక మరణానికి వ్యతిరేకంగా కొన్ని విద్యార్థి సంఘాలు నిరసన తెలుపక పోవటం గురించి నాగేశ్వరరావు చాలా బాధపడుతూ ఆ లేఖ రాశారు. అమెరికాలో ఉన్నట్టే జాత్యహంకారం చాలా చోట్ల ఉన్నది. చెప్పాలంటే ఇండియాలో ఇంకా ఎక్కువే ఉన్నది. అయినప్పటికీ కూచిభొట్ల శ్రీనివాస్ హత్య పట్ల దేశం యావత్తూ స్పందించింది. వారి కుటుంబాన్ని మంత్రులు పరామర్శించారు.గతంలో ఇండియాలో జాత్యహంకార హత్యలు చాలా జరిగాయి. కారంచేడు, చుండూరు, ఖైర్లాంజీ సంఘటనలు జాత్యహంకార హత్యలే. వాటిపట్ల దేశ ప్రజలు ఎన్నడూ ఇంత తీవ్రంగా నిరసన తెలియజేయలేదు. పరామర్శలూ లేవు. న్యాయ స్థానాలు కూడా వాటిని తీవ్రంగా పరిగణించలేదు. కూచిభొట్ల శ్రీనివాస్ శ్రీమతి సునయన ‘ద్వేషనేరాలను ఆపటానికి ఏం చేస్తున్నా’రని అమెరికా ప్రెసిడెంట్ని ప్రశ్నించగలిగింది. అమెరికా వైట్హౌస్ ప్రెస్ సెక్రటరీ తమ దేశంలో జరిగిన ఘాతుకాన్ని ఖండించారు. తన భర్త కన్నకలలు సాకారం చేసేందకు అమెరికా తిరిగి వచ్చేలాగ గార్మిన్ కంపెనీ సాయం చేయాలని సునయన కోరటం ఆ సంస్థ అందుకు సవినయంగా స్పందించటం జరిగాయి. ఇండియాలో జాత్యహంకార హత్యల పట్ల ఇలాంటి స్పందన ఎన్నడైనా విన్నామా? ఇండియాలోని నల్లవారి పట్ల ఇంత సానుభూతి ఎన్నడయినా వ్యక్తమయిందా?అమెరికాలోని శ్వేత జాతీయలూ ఇండియాలోని ఆర్య జాతులూ స్థానికులను క్రూరంగా అణచివేస్తుండటం జాత్యహంకారం ప్రదర్శించటం చరిత్ర చెబుతున్న వాస్తవాలు. ఇండియాలో వర్ణవ్యవస్థ గొప్ప సంస్కృతిగా స్థిరపడింది. మానవ హక్కుల గురించి తీవ్రంగా మాట్లాడిన వారంతా ఇండియాలో జైళ్ల పాలవుతున్నారు. ఆదివాసీల గురించి ఆలోచించేవారు ఛత్తీస్గఢ్ జైళ్ళలో మగ్గుతున్నారు. మానవతావాదులు దేశ రాజధానిలో అగచాట్లు పడుతున్నారు. వీరి పట్ల దేశ ప్రజల స్పందన ఏదీ?ఒక పక్క రామ్జాన్ కళాశాల రగడ రాజుకుంటూ ఉండగా హైదరాబాద్ కేంద్రీయ విశ్వవిద్యాలయ విద్యార్థి సంఘాలను రెచ్చగొట్టడం వివేకవంతమైనదేనా? హెచ్.ఐసి.యు.లో గతంలో నల్ల విద్యార్థులపై (ఎస్సీ, ఎస్టీ ఆదివాసీ విద్యార్థులు) జరిగిన అకృత్యాలను వారి బలవన్మరణాలను ఎంతమంది ఖండించారు? వారి తల్లుల ఆక్రోశాలు ఎవరినైనా కలవరపరిచాయా? ఆ సంఘటనలపై వేసిన దర్యాప్తు కమిటీల నివేదికలు ఎన్నడైనా వెలుగు చూశాయా? బాధ్యులపై ఎన్నడైనా చర్యలు తీసుకున్నారా?ట్రంప్ వైఖరితో అమెరికన్లు, మరింత రెచ్చిపోతున్నారని జనచైతన్య వేదికలు సైతం వాపోతున్నాయి. మోదీ వైఖరితో ఇండియన్లు రెచ్చిపోతున్నారనీ ఇండియాలోని నల్లవారు వాపోతున్నారు. ‘ఏ కులాన్ని కించపరిచినా మూడుఏళ్ళ జైలు, జాతిపరమైన దాడులకు ఐదేళ్ళ జైలు’ అంటూ చట్టాలు చేయవలసిన స్థితిలో మనమున్నాం. ఈ సంగతి మరచిపోవద్దు. జన్మభూమి నుంచి తరిమి వేయబడుతున్న, నిర్వాసితులవుతున్న ఆదివాసీల కోసం ఛత్తీస్గఢ్ జైళ్లలో మగ్గుతున్న వారి గురించి ఆలోచించండి. మానవ మర్యాద కోసం ఆరాటపడుతున్న ప్రొఫెసర్ సాయిబాబా లాంటి వారి గురించి – వారిపై బనాయిస్తున్న కేసుల గురించి – ఆ కేసులలో న్యాయస్థానాలు ఇస్తున్న తీర్పుల గురించి మీరు ఆలోచించండి. విద్యార్థులను చదువుకోనివ్వండి.- బి. విజయభారతి, అశోక్నగర్, హైదరాబాద్
‘sanghaalu nirliptata vadulukovali’ antuu marchi 3na janavaakyamlo prachuritamaina lekhaku spandana idhi. americalo jaatyahamkaarudi chetilo maraninchina koochibhotla srinivas ghaatuka maranaaniki vyatirekamgaa konni vidyaarthi sanghaalu nirasana telupaka povatam gurinchi nageshwararao chala baadhapadutuu aa lekha raasaaru. americalo unnatte jaatyahamkaaram chala chotla unnadi. cheppalante indialo inka ekkuve unnadi. ayinappatiki koochibhotla srinivas hatya patla desham yaavattuu spandinchindi. vaari kutumbaanni mantrulu paraamarsinchaaru.gatamlo indialo jaatyahamkaara hatyalu chala jarigai. kaaranchedu, chunduru, khairlanji sanghatanalu jaatyahamkaara hatyale. vaatipatla desha prajalu ennaduu inta teevramgaa nirasana teliyajeyaledu. paraamarsaluu levu. nyaaya sthaanaalu kuudaa vaatini teevramgaa pariganinchaledu. koochibhotla srinivas srimati sunayana ‘dweshaneraalanu aapataaniki yem chestunna’rani america presidentni prasninchagaligindi. america whitewhous press secretery tama desamlo jarigina ghaatukaanni khandinchaaru. tana bharta kannakalalu saakaaram chesendaku america tirigi vachelaaga garmin company saayam cheyalani sunayana koratam aa samstha anduku savinayamgaa spandinchatam jarigai. indialo jaatyahamkaara hatyala patla ilanti spandana ennadainaa vinnama? indialoni nallavari patla inta saanubhooti ennadayina vyaktamayindaa?americaloni shwetha jaateeyaluu indialoni aarya jaatuluu sthaanikulanu kruramgaa anachivestundatam jaatyahamkaaram pradarsinchatam charitra chebutunna vaastavaalu. indialo varnavyavastha goppa samskrutigaa sthirapadindi. manava hakkula gurinchi teevramgaa matladina vaarantaa indialo jailla paalavutunnaaru. aadivaaseela gurinchi aalochinchevaaru chhattisgad jaillalo maggutunnaru. maanavataavaadulu desha raajadhaanilo agachaatlu padutunnaru. veeri patla desha prajala spandana edhee?oka pakka ramjan kalasala ragada rajukuntu undagaa hyderabad kendriiya vishwavidyaalaya vidyaarthi sanghaalanu rechagottadam vivekavantamainadena? hehch.aisi.yu.loo gatamlo nalla vidyaarthulapai (essy, esty aadivaasii vidyaarthulu) jarigina akrutyaalanu vaari balavanmaranaalanu entamandi khandinchaaru? vaari tallula aakrosaalu evarinainaa kalavaraparichaya? aa sanghatanalapai vesina daryaaptu kamiteela nivedikalu ennadainaa velugu chusaya? baadhyulapai ennadainaa charyalu teesukunnara?trump vaikharitho americanlu, marinta rechipotunnaraani janachaitanya vedikalu saitam vaapotunnaayi. modii vaikharitho indiyanlu rechipotunnaraanii indialoni nallavaaru vaapotunnaaru. ‘e kulaanni kinchaparichinaa mooduella jailu, jaatiparamaina daadulaku aidella jailu’ antuu chattaalu cheyavalasina sthitilo manamunnam. ee sangati marachipovaddu. janmabhoomi nunchi tarimi veyabadutunna, nirvaasitulavutunna aadivaaseela kosam chhattisgad jaillalo maggutunna vaari gurinchi aalochinchandi. manava maryaada kosam aaraatapadutunna professor saibaba lanti vaari gurinchi – vaaripai banaayistunna kesula gurinchi – aa kesulalo nyaayasthaanaalu istunna teerpula gurinchi meeru aalochinchandi. vidyaarthulanu chaduvukonivvandi.- bi. vijayabhaarati, ashoknagar, hyderabad